Marko Tuomainen

Marko Tuomainen (s. 25. huhtikuuta 1972 Kuopio) on suomalainen jääkiekkoilija ja valmentaja. Urallaan hän pelasi oikeana laitahyökkääjänä. Pelaajauran jälkeen hän on toiminut (pää)valmentajana eri joukkueissa, kuten esimerkiksi Liiga-seura Mikkelin Jukureissa. 

Ammattilaispelaajaura (1990–2012)
Tuomainen aloitti ammattilaisuransa Kuopion KalPassa, jossa debytoi SM-liigassa kaudella 1989–1990. Vuosina 1991–1995 hän pelasi Pohjois-Amerikan NCAA-yliopistosarjan Clarksonin yliopiston joukkueessa Golden Knights ja nuorten MM-kisoissa 1992. Vuonna 1992 Edmonton Oilers varasi Tuomaisen NHL:ään yhdeksännellä kierroksella varausnumerolla 205. Edmontonissa Tuomainen pelasi kuitenkin vain neljä ottelua kaudella 1994–1995 ja seuraavat vuodet kuluivatkin AHL:ssä Cape Breton Oilersissa ja Hamilton Bulldogsissa. 

Kaksi seuraava kautta Tuomainen pelasi Suomessa HIFK:ssa ja nousi samalla maajoukkueen vakiomiehistöön. Tuomainen oli mukana MM-kisoissa 1998, 1999 ja 2000. Näistä kahdessa ensimmäisessä Tuomainen oli voittamassa MM-hopeaa ja vuoden 2000 kisoissa pronssia. Vuoden 1999 MM-kisoista Tuomainen muistetaan ratkaisumaalistaan jatkoajalla välierässä Ruotsia vastaan. SM-liigassa kaudella 1998–1999 Tuomainen oli jäähytilaston ykkönen (173 jäähyminuuttia). Samalla kaudella Karjala-turnauksessa hänet valittiin turnauksen parhaaksi hyökkääjäksi ja Sweden Hockey Gamesissa all stars -miehistöön.

Vuoden 1999 hyvin sujuneiden kisojen jälkeen (12 ottelua, neljä maalia ja kaksi syöttöä) Tuomainen palasi NHL:ään, nyt Los Angeles Kingsiin. Kaudesta 1999–2000 muodostui Tuomaisen NHL-uran paras: 63 ottelussa 9 maalia ja 8 maalisyöttöä, sekä yksi pudotuspeliottelu. Seuraavalla kaudella peliaikaa ei juuri löytynyt ja pääosa kaudesta kului AHL:n Lowell Lock Monstersissa, jossa syntyi 59 ottelussa 28 maalia ja 39 syöttöä. Kaudella 2001–2002 Tuomainen oli mukana vain yhdessä NHL-ottelussa, uusi seura oli New York Islanders. Muuten kausi meni farmissa AHL:n Bridgeport Sound Tigersissa (76 ottelua, 11 maalia ja 34 syöttöä).

Kaudella 2002–2003 Tuomainen palasi SM-liigaan, tällä kertaa Espoo Bluesiin, jossa hän pelasi kaksi kautta. Vuodet 2004–2009 hän pelasi Sveitsissä. Joukkueina olivat Lausanne HC, SCL Tigers (Langnau), EHC Biel ja SC Langenthal. Kauden 2009–2010 Tuomainen pelasi Italiassa ja seuraavan kauden 2010–2011 Mestiksen KooKoossa. Tuomainen ei pelannut missään kauden 2011–2012 alussa, mutta harjoitteli ahkerasti Mestis-joukkueen mukana. Tammikuussa hän teki ottelukohtaisen sopimuksen Mestiksen Kiekko-Vantaan kanssa. Hän pelasi kevään aikana yhteensä 15 ottelua Mestiksen runkosarjassa ja pudotuspeleissä. Ottelut jäivät hänen aktiiviuransa viimeisiksi, sillä hän ilmoitti kauden jälkeen lopettavansa uransa. Tuomainen ilmoitti kuitenkin jatkavansa Kiekko-Vantaassa apuvalmentajana.

Valmennusura (2012–)
Tuomainen toimi Kiekko-Vantaalla ensin hetken edustusjoukkueen apuvalmentajana ja sitten Kiekko-Vantaa Idän päävalmentajana vuosina 2012–2015. Kaudeksi 2015–2016 hän siirtyi apuvalmentajaksi Mestis-seura Heinolan Peliittoihin. Tuomainen nousi joukkueen päävalmentajaksi kaudeksi 2016–2017 ja hänen johdollaan Peliitat pääsi Mestiksen pudotuspeleihin kolmen vuoden tauon jälkeen. Vuodesta 2017 alkaen Tuomainen toimi SM-liigajoukkue Kuopion KalPan apuvalmentajana, kunnes keväällä 2021 hänen ilmoitettiin siirtyvän apuvalmentajaksi toiseen SM-liigajoukkueeseen Jyväskylän JYPiin kaudelle 2021–2022. Vuonna 2023 Tuomainen siirtyi Mestis-seura Iisalmen Peli-Karhujen päävalmentajaksi voittaen lopulta Mestiksen mestaruuden IPK:n kaataessa finaaleissa Imatran Ketterän otteluvoitoin 4–3. Tuomainen siirtyi SM-liigaseura Mikkelin Jukurien päävalmentajaksi syksyllä 2024, mutta tammikuussa 2025 seura vapautti hänet tehtävästään ja nimesi Jonne Virtasen uudeksi päävalmentajakseen. Kaudeksi 2025–2026 Tuomainen siirtyi takaisin Iisalmen Peli-Karhujen päävalmentajaksi.

Tilastot
 1989–1990  KalPa  SM-liiga  5  0  0  0  0  –  –  –  –  – 1990–1991  KalPa  SM-liiga  30  2  1  3  2  8  0  0  0  6 1991–1992  Clarkson University  NCAA  29  11  13  24  34  –  –  –  –  –        JMM  7  1  4  5  14 1992–1993  Clarkson University  NCAA  35  25  30  55  26  –  –  –  –  – 1993–1994  Clarkson University  NCAA  34  23  29  52  60  –  –  –  –  – 1994–1995  Clarkson University  NCAA  37  23  37  60  34  –  –  –  –  –   Edmonton Oilers  NHL  4  0  0  0  0  –  –  –  –  – 1995–1996  Cape Breton Oilers  AHL  58  25  35  60  71  –  –  –  –  – 1996–1997  Hamilton Bulldogs  AHL  79  31  21  52  130  22  7  5  12  4 1997–1998  HIFK  SM-liiga  46  13  9  22  87  9  0  3  3  0        MM  8  0  1  1  8 1998–1999  HIFK  SM-liiga  48  11  17  28  173  11  1  3  4  12        MM  12  4  2  6  28 1999–2000  Los Angeles Kings  NHL  63  9  8  17  80  1  0  0  0  0        MM  9  2  3  5  6 2000–2001  Los Angeles Kings  NHL  11  0  1  1  4  –  –  –  –  –   Lowell Lock Monsters  AHL  59  28  39  67  73  4  3  3  6  10 2001–2002  New York Islanders  NHL  1  0  0  0  0  –  –  –  –  –   Bridgeport Sound Tigers  AHL  76  11  34  45  82  20  1  2  3  6 2002–2003  Blues  SM-liiga  46  10  11  21  70  7  0  1  1  4 2003–2004  Blues  SM-liiga  56  8  13  21  68  9  1  3  4  4 2004–2005  Lausanne HC  NLA  44  21  15  36  32  –  –  –  –  – 2005–2006  SCL Tigers  NLA  44  14  22  36  18  –  –  –  –  –   EHC Biel  NLB  0  0  0  0  0  11  7  7  14  10 2006–2007  SCL Tigers  NLA  44  16  23  39  28  –  –  –  –  – 2007–2008  EHC Biel  NLB  48  39  55  94  30  19  7  10  17  12 2008–2009  EHC Biel  NLA  4  0  1  1  4  –  –  –  –  –   SC Langenthal  NLB  35  12  30  42  28  1  0  0  0  4 2009–2010  HC Pustertal-Val Pusteria  ITA  34  6  10  16  14  7  6  7  13  6 2010–2011  KooKoo  Mestis  16  5  3  8  28  –  –  –  –  – 2011–2012  Kiekko-Vantaa  Mestis  11  5  5  10  14  4  0  4  4  10 6 kautta  yhteensä  SM-liiga  231  44  51  95  400  44  2  10  12  26 4 kautta  yhteensä  NCAA  135  82  109  191  154  –  –  –  –  – 4 kautta  yhteensä  NHL  79  9  9  18  84  1  0  0  0  0 4 kautta  yhteensä  AHL  272  95  129  224  356  46  11  10  21  20 4 kautta  yhteensä  NLA  136  51  61  112  82  –  –  –  –  – 3 kautta  yhteensä  NLB  83  51  85  136  58  31  14  17  31  26 1 kausi  yhteensä  ITA  34  6  10  16  14  7  6  7  13  6 2 kautta  yhteensä  Mestis  27  10  8  18  42  4  0  4  4  10

Lähteet

 Aiheesta muualla 




 http://www.hockeyfans.ch/cgi-bin/spielerinfo.pl?spielerID=marko_tuomainen 

Luokka:Suomalaiset jääkiekkoilijat
Luokka:Edmonton Oilersin varaamat pelaajat
Luokka:Suomalaiset jääkiekkovalmentajat
Luokka:Vuonna 1972 syntyneet
Luokka:Elävät henkilöt